โสมชบาจ๊ะจ๋า 30/08/61
สมเด็จพระเทพรัตนราชสุดาฯสยามบรมราชกุมารี เสด็จฯแทนพระองค์ พระราชทานปริญญาบัตร แก่ผู้สำเร็จการศึกษาจากมหาวิทยาลัยเทคโนโลยีราชมงคล ณ มหาวิทยาลัยเทคโนโลยีราชมงคลธัญบุรี ปทุมธานี วันที่ 30 ส.ค. ภาคเช้าและภาคบ่าย เป็นวันที่ 4,ยุวดี จิราธิวัฒน์ เป็นเพื่อน วตท.19 วีรวัฒน์ เกียรติพงษ์ถาวร บิ๊กเอไอเอส จึงเลือกไปจัดงานแต่งงานลูกสาว ปภัสสรี กับ สุเมศวน์ กุลศรีสุวรรณ ที่พาร์ค ไฮแอท เซ็นทรัล เอ็มบาสซี เดือนหน้า โดยมี พล.อ.อนันตพร กาญจนรัตน์ ซึ่งก็ วตท.19 เหมือนกัน เป็นประธาน––จึงเหมือนงานเลี้ยงรุ่นกลายๆ,ไปไหนๆ ยามนี้ ทรงพล ชัญมาตรกิจ บอส TVD จะมีนักลงทุนที่จำความหล่อตี๋ได้ มาทักทายอย่างเป็นมิตร เพราะปลื้มกับทีวีไดเร็คที่ขายกระหน่ำกำไรทุกช่องทาง จนยอดขายครึ่งปีแรกสูงถึง 1.8 พันล้าน ทำให้ เจ้าสัวซ้ง–ทรงพล มั่นใจปีนี้เฉียด 4 พันล้านแน่,ได้ฤกษ์งามยามดี ศุกร์ 31 ส.ค.นี้ ชาลี โสภณพนิช จัดงานเปิดตัวโรงเรียนนานาชาติโชรส์เบอรี กรุงเทพฯ–ซิตี้ แคมปัส ที่มุ่งมั่นให้เป็นโรงเรียนอนุบาลและประถมศึกษาที่ดีที่สุดในไทย––ปีการศึกษาแรกจึงมีกุมารเศรษฐีสมัครกันล้น ตอกย้ำความสำเร็จ 15 ปีในไทยของโชรส์เบอรี,บอสสาวเก่งโรงแรมมณเฑียร คริมา กุญชร ณ อยุธยา อยากช่วยสัตว์ตกยาก จึงให้แบรนด์ตัวเอง KARIMA ทำเสื้อสุนัข หาทุนให้ รพ.สัตว์ประศุอาทร คณะสัตวแพทย์ มหิดล ซื้ออุปกรณ์ และให้คนใจเมตตา สอบถามที่ Line: @karimabrand,ละครดัง เมีย 2018 จบแล้ว แต่แม่ยกไฮโซ ที่หลงใหลบทสามีแห่งชาติของ ฟิล์ม–ธนภัทร กาวิละ อาทิ วิภาดา โทณวณิก กรองกาญจน์ ชมะนันทน์ สนิทพิมพ์ เอกชัย ขอตามไปกรี๊ดในงานเปิดตัว Speed White CC Cream ของ Cathy Doll ที่ฟินสุดน่าจะเป็น อุ๊–มณฑ์ลัชชา สกุลไทย ที่ตอนนี้เมียก็ไม่ได้เป็นแล้ว แต่ขอกอด น้องฟิล์ม ให้สมที่มายืนรอคิวนาน,ก่อนกลับจากญี่ปุ่น เพื่อนๆส่งไลน์เตือนว่า ถึงเมืองไทยระวังถูกตรวจจับแบรนด์เนม ปริยา จุลกะรัตน์ จึงถ่ายรูปของที่ช็อปปิ้งจนกระ-เป๋างอกให้ดู ว่าราคารวมกันไม่ถึง 5 พันบาท เพราะมีแต่ขนม ผลไม้ ที่พิเศษสุด คือหัวไช้เท้ายักษ์หนักหัวละ 2 กิโล ที่ คุณน้อง–ปริยา อุตส่าห์ฝ่าฝนไปจ่ายตลาด แบกมา 5 หัว.,โสมชบา
ยุวดี จิราธิวัฒน์ เป็นเพื่อน วตท.19 วีรวัฒน์ เกียรติพงษ์ถาวร บิ๊กเอไอเอส จึงเลือกไปจัดงานแต่งงานลูกสาว ปภัสสรี 
ยุวดี จิราธิวัฒน์,วีรวัฒน์ เกียรติพงษ์ถาวร,เซ็นทรัล เอ็มบาสซี,โสมชบาจ๊ะจ๋า,โสมชบา